**Notat vedr. udmøntning af grønt særtilskud til erhvervsskoler, 2021-2024, sagsnummer 21/17628**

Rybners har anvendt midler fra den grønne pulje til følgende formål:

* Kompetenceudvikling på lageruddannelsen i form af gennemført akademimodul ”Grøn omstilling i praksis” i 2024. Uddannelsen bruges blandt andet i forbindelse med undervisning på Lageruddannelsen, hvor der bl.a. er fokus på brug af emballage, emballagetyper og ruteplanlægning.
* Forberedelse af partnerskabsaftale forud for ERASMUS-samarbejde, hvor Rybners sammen med tre skoler i hhv. Holland, Irland og Norge skal udarbejde fælles undervisningsmateriale. Et af emnerne i ansøgningen bliver grøn omstilling og bæredygtighed.
* Analyser og interessentsamarbejde i regi af det såkaldte Green Skills-sekretariat, hvor Rybners har ansat en AC-medarbejder, der skal understøtte processen med at afdække behovet for fremtidens kompetencer og beskæftigelsespotentialet i den grønne omstilling, f.eks. vindmølleparker, PtX, ny energiinfrastruktur m.v. I opgaven indgår både virksomhedssamarbejde med konkrete virksomheder, som er en del af energisektoren og dennes værdikæde men også andre kommunale aktører. Arbejdet har også udmøntet sig i konkrete forløb inden for både EUD og AMU. Green Skills og samarbejdet derom om toningen af erhvervsuddannelser og AMU-pakker har virket affødt positiv opbakning til Rybners som klimaerhvervsskole inden for energiomlægning.